nb da da de da da da da nb da da da da da da da da da da da da da da sv en sv da es de da nb
Få den fulde historie om, hvordan et rovmord på en familie af to unge mænd fra landsbyen Venslev udløser en retssag i 1842, hvor 43 mennesker fra den lille landsby ender bag lås og slå.
Skriv til kontakt@venslevrover.dk og hør om muligheden for at booke et foredrag om Venslevrøverne
Den 16. januar 1842 begik to mænd fra landsbyen Venslev i Hornsherred på Sjælland et rovmord på parcellist Niels Jørgensen, hans hustru Marie Jensdatter og deres søn Jørgen Nielsen. I den efterfølgende retssag blev de to mordere dømt til døden. Opklaringsarbejdet blev gjort grundigt og viste, at Venslev ikke kun husede mordere, men at en stor del af Venslevs beboere var involveret i kriminelle aktiviteter. I alt 43 mennesker fra den lille landsby blev dømt for i alt 180 forbrydelser, som havde strakt sig over 30 år. Eftertiden navngav beboerne Venslevrøverne. Hvem var de? Hvorfor begik de kriminalitet? Og hvorfor greb ingen ind i 30 år?
Bogen er skrevet af Søren Møgelvang Nielsen (f. 1980), der selv er opvokset i Venslev, og som i forbindelse med job som lokaljournalist i Frederikssund i 2005 for første gang beskæftigede sig professionelt med Venslevrøverne. Senere er de håndskrevne retsdokumenter fra datidens retssag blevet fundet frem i rigsarkivet og derfor kan den fulde historie om Venslevrøverne nu fortælles.
“En yderst velskrevet bog, der er interessant langt ud over det lokale.“
“Rigtig spændende læsning, og det der gør denne bog helt speciel, er den meget brede beskrivelse af Danmark i 1840erne, og hvordan dette påvirkede de personer og deres handlinger, som der fortælles om i bogen.“
“Spændende læsning – jeg har som barn fået historier af forskellige begyndelser og endelser fortalt af min bedstemor – om rakkerpakket fra Venslev. Så det spændende læsning at få fakta holdt op mod Bedstes fortællinger”
“Forfatteren sætter meget fint sagerne ind i en historisk sammenhæng…Når dertil lægges, at Søren Møgelvang Nielsen har fremstillet sagerne levende og velskrevet, så har man en spændende bog, som ikke blot vil være af interesse for lokalsamfundet men også mere generelt, hvis man har interesse i kriminalhistorie og periodens generelle udvikling. Selvudgiveren får de bedste anbefalinger herfra.”
“En fantastisk gribende bog, man bliver draget med ind i fortæller måden. Vil varmt anbefale den.”
Møgelvang Bøger V/Søren Møgelvang Nielsen
Copyright @ 2020 Søren Møgelvang Nielsen